Hlina, Alojz, poslanec NR SR (2014-06-24):
Vážená pani predsedajúca, vážená pani ministerka, my sa, pán kolega, ešte dožijeme konštatovania, že nám nezáleží na zdraví. To ešte, to, prosím vás, to ešte čo z ich úst vyjde. Prosím vás pekne, ja ešte dopoviem tú poštu, tú obludnosť tej pošty. Dvesto štyridsať miliónov korún. Ľudia, ktorí ryjú nosom zem, tu je hlad, pani ministerka. Viete o tom, že tu je hlad, tu sú ľudia hladní, že tu je bieda? Dvesto štyridsať miliónov korún vydreli zo Slovenskej pošty za nič, nič. To nie je, že nejaká budova, že niečo postavili, že sa dá po tom prejsť, za nič. Absolútne nič. Prosím vás, teraz ešte ju ani nemuseli mať, lebo to už bolo zrušené, aj tak ju majú, a to je, to len dopoviem, čo som hovoril v tej faktickej, aby sa vyhli verejnému obstarávaniu, tak rozdelili na medicínsku a nemedicínsku časť. Čiže čo je nemedicínska časť PZS-ky, ja to, rozumiete. To sú presne tie kulehy, o čo ide. A pošta platí teraz 800-tisíc dokopy, 399 a 399, aby nemuseli verejne obstarať. Myslím, že tak nejako to je. A čo myslíte, že čo sa stane, keď sa to schváli? Veď to bude frontálny útok. Ja som to ministrovi Kažimírovi hovoril, že či ho to netrápi. To bude frontálny útok na verejné financie. Je 350, myslím, ak sa nemýlim, zamestnancov v štátnej správe, alebo čo sú platení, plus študenti, lebo študenti ste precizovali, tí tam tiež budú teraz spadať. To je ohromná armáda ľudí, ktorí, to bude radosť robiť. A viete, čo vám potom na konci povedia? Aj pošta, aj pošta, predpokladám, že prídu a povedia, v súlade so zákonom. To je presne to, s plechovým, tvrdým ksichtom sa pozrie do tej kamery a povie: v súlade so zákonom. Čo je, aký problém? Aký problém dojednával pán Drucker a pán Maták z Penty v Albrechte? To by ma tiež zaujímalo, dva dni pred tým, ako ste sem prišli. Mimochodom ľudia, však prosím vás, tu sa sem-tam, prípadne to poviem, lebo sa to ináč nedozviete, tu sa kruh zatvára. Tu sa kruh zatvára ako niekedy, tu už sa máločo dozviete. A potom sa dozviete, už bude zle, už sa to nebude dať zachrániť. Sofistikovaný útok na verejné financie. Pán Maták, predstaviteľ Penty pre zdravotníctvo, povedzte mi, čo pán Maták prejednával s pánom Druckerom, čo je generálny riaditeľ Slovenskej pošty, štátnej to pošty, ktorá chráni svojich zamestnancov takýmto spôsobom, večer o ôsmej v Albrechte? Za akým účelom sa stretli? Informoval vás? No asi vám niekto povedal, no však už dohadovali, ako to pôjde ďalej. Je to frontálny útok na verejné financie, frontálny. A zakrývate sa, nehanbíte sa zakryť tým, že je to kvôli zdraviu občanov. Nehanbíte sa ani trošku, ani trošku. Nič. Normálne. Prosím vás, aby ste ma nepochopili v zlom. To bol taký film, že Barbari pred bránami, Dany DeVito, on bol akože kráľ akvizícii a bolo, pekná scéna, že hovoril, že tam v Číne, alebo niekde si robia houby zo životného prostredia, že prečo akviruje. Nechcem sa rozoberať, tú tému. Nepochopte ma v zlom. Prosím vás pekne, my sme pápežskejší od pápeža. My sme pápežskejší od pápeža, to je presne, čo som hovoril ten príklad v Michalovciach. Keď niekto niekde bude sedieť v Chicagu na 30. alebo v Hongkongu na 28., ale to už je jedno, na akom poschodí a povie, že má nejaké peniaze a že by s nimi šiel vonku a potom nájde jednu mizernú krajinu plnú lúpežníkov a ešte si povie, že tam sú nastavené pravidlá tak, že to ani nedočítaš. Keď to začneš čítať, musíš si zobrať dva týždne voľna, aby si prečítal, čo všetko musíš tam urobiť. A pritom je to blbosť. Znova ma napáda scéna toho iného filmu, „Tolik práce taková blbost“, že presne to je to, že niekto si to, na čo to robíte, prečo, prečo máte tú drzosť? Ja budem takto už rozprávať, prečo, ja som čakal po prvom, po prvom čítaní som sa snažil povedať. Čakal som, že druhé čítanie snáď niečo upraví, prečo máte v sebe tú drzosť? Že dokonca ani prípad toho, ak vám skutočne niekomu záleží na verejnom zdraví alebo na zdraví obyvateľstva, tak dajte do toho, že preventívne previerky zo zákona. Nech je ingerencia, že nech má zamestnávateľ možnosť. Prečo robíte to, že na preventívky, ktorú máte nárok zo zákona, posielajú zamestnávatelia a platia to tej zdravotnej poisťovni? Samozrejme, štátny, štátny verejný orgán bude platiť jak murovatý. To by sme tých prípadov nájdeme asi niekoľko. Ten audit sme si dali robiť, to som na to naozaj zvedavý. Vám nezáleží na tom, nezáleží vám na tom. Jak to ešte povedať? Asi len kvôli tým ľuďom, aby to malo pre nich význam. Ľudia, neverte tomu, neverte aj tej, čo tu príde pani ministerka, hoci povie, že to sú, to proste vidíte, že ani nás, oni sú to schopní povedať, že ani na zdraví vám nezáleží. Prosím vás, títo ľudia páchajú obrovské škody na tejto krajine za účelom dostať sa k verejným zdrojom, aby na konci mohli povedať, že to je legálne. To je sofistikovaná vec, to nie sú lúpežníci, to nie sú vreckoví zlodeji z trolejbusu. Potrebujú mať na to zákon. Každý povie, že to je blbosť, ale je to so zákonom. A aby to tak nesvietilo, lebo však nemôžete urobiť, že iba verejný sektor, tak k tomu pribalili tých chudákov, v tomto prípade znova, ja viem, že v tomto, v tejto krajine, v tomto nastavení nemôžete povedať, že chudákov podnikateľov, ale v tomto prípade sú svojím spôsobom chudáci podnikatelia, lebo tí s tým dokopy nič nemajú. Že sa dostávajú, len kvôli tomu, že sa niekto chce dostať k verejným zdrojom, tak nastavia takéto parametre. Ja viem, že vy to viete od komunikovať a tí ľudia, ešte odborári sa budú tešiť, že ako je to. Ani odborári, netešte sa, toto je zlé. To je naozaj zlé. To je frontálny útok na verejné financie. Prosím vás pekne, ten systém bude fungovať ako švajčiarske hodinky. Oni sa neštítia ničoho. Tá firma, ktorú sme tu spomínali a budeme ju spomínať, po Gorile sa nič neupravilo. Po Gorile sa nič neupravilo. To tunelovanie pokračuje ďalej. Im je úplne jedno, čo budú robiť, len na konci musí byť štát, proste musí to platiť štát. Penta sadí stromčeky v Šaštíne. Viete o tom? Penta kosí medzi stromčekmi v Leviciach. Penta klčuje pne v Leviciach. Viete o tom? Penta upratuje univerzitu. Penta upratuje u Kaliňáka. Penta sa stará o zdravie poštárok. Penta sa bude starať o všetko, o všetko a všetko bude v súlade so zákonom. A my tu budeme jak taká rozprávková ríša. Nie je už niekomu z toho zle? Len tie škody, čo napáchate. Vy napáchate obrovské škody. Že kvôli tomu, aby niekto ulúpil v zmysle so zákonom, tak vy dáte v šanc aj to podnikateľské prostredie, kde naozaj niekto sa ráno musí zobudiť s tým, že ide do roboty. Vaši kamaráti sa ráno zobudia a oni nejdú s tým do roboty, že čo vymyslia. Oni idú do roboty s tým, čo kde by sa ako dalo. To ja poznám takých, čo kde by sa ako odkiaľ čo. Nejde s tou pozitívnou myšlienkou, že poďme niečo urobiť, poďme niečo vytvoriť. Nie, poďme nájsť všade, kde by sa dalo niečo urvať. Vy dávate v šanc týchto ľudí, ktorí ešte ráno idú do roboty, prosím vás, len kvôli tomu, že sú nenažraní. Sú nenažraní, rozumiete? A vy sem s tým bez hanby prídete a ešte sa schovávate za zdravotných týchto a ešte na nás poviete, že nám nezáleží. A ešte tuná pani Horváthová povie, že ja neviem, kto má mať, má mať pomaly profesúru na to, aby mohol robiť pracovnú zdravotnú službu. Prosím vás, nepreháňajte to. To je ťažký zákon, to je ťažké, čo vôbec vysvetliť. Nerobte, nebuďte pápežskejší od pápeža, zjednodušene povedané. Prosím vás. Máme už BOZP, máme zdravotnú službu, môžeme hovoriť o kategóriách, ktoré ich majú. A rozprávajme o tom vašom listingu nepodarenom, ktorý ste mali ešte aj zle urobený, ktorý hovorí, že niektoré krajiny sa vysporiadali s tou smernicou tak, jak sa vysporiadali. Tá smernica nikde, nikde, ale nikde nehovorí o tom, že všetci majú mať pracovnú zdravotnú službu. Nikde a vy to viete, ja to viem. A napriek tomu tu budete s kamenným, pardon, vám nepoviem ksichtom, ale s tvárou tu budete stáť a hovoriť, že je to tam. Nie je to tam. Lebo o tom Nemci vedia, nevedia to Česi, vedia to Íri, všetci to vedia, lebo to majú upravované, majú to odstupňované. Niekto áno, niekde nie, podľa veľkosti, podľa kategórie, len tu, pápežskejší od pápeža, nám je to jedno, že v Chicagu niekto by rozmýšľal, dám tam pár korún, nedám pár, ale nedám, však neblázni, však tam majú také predpisy, že to sa nedá ani čítať. Vám je to jedno, lebo chlapci na druhej strane Dunaja chcú peniaze. No však proste treba im dať. Toto je funkčné. Je to funkčné, ešte to znie dobre, politicky to znie dobre. Rozmýšľam, že ako robiť tak, aby ste na konci mali nejaký výsledok. No nemá to význam. Nemá zmysel apelovať, nemá zmysel, nemá, no po prvom kole nemá. Nemá, lebo nič z toho ste neurobili. Keby vám skutočne záležalo na verejnom zdraví, tak nájdete systém, ako dostať preventívku napríklad do tohto zákona a ingerenciu tým zamestnávateľom. Nedávate to tam. Vôbec vám na tom absolútne nezáleží. Vám už len ide o to, že ako sa dá spraviť tá faktúra, ten paušál za zamestnanca, proste ten zdravotnícky audit každoročne. To, to je, rabiátske veci, že vy keď máte zmenu pracovných podmienok, nenahlásite ju, nemáte každoročný audit 20-tisíc euro pokutu. No keď to niekto začne čítať, tak to ja nejdem podnikať. Načo by som tu ja, preboha, podnikal? Však ma utopia v lyžičke vody. Ma utopia v lyžičke vody, keď budú chcieť. Zo sekretárky sa stane rizikové povolanie na konci. Hazardujete, naozaj hazardujete s celou touto krajinou. A len a len kvôli tomu, že niekomu potrebujete napchať vrecká. Ja vám toto nerozumiem. Normálne bez kúska hanby to sem dovlečiete a ešte poviete, že to je smernica Európskej komisie a ešte je to, že vám záleží na zdraví ľudí, zamestnancov. Tu vám to hovoril, štatisticky vám to hovoril, však to môžete odrazu všetkých chrániť. Však idete po ulici, na moju ženu pred 20 rokmi spadol kus tehly. No, tak, no, tak to je. Prosím vás, ja neviem jak. Vážení občania, musím vám to povedať, ani po Gorile, ani po ničom sa nič nezastavilo. Ba práve naopak. Ba práve naopak. Už nie je čo sprivatizovať, už k eurofondom už je taká cesta, ako je, už je to komplikované. Jediné, čo zostáva, sú peniaze ľudí. Z biedy sa vždycky najlepšie zaberá. Na to sa zaberá. Všimnite si, že čo sa sem predkladá. Návrhy zákonov so širokým dopadom na každého, lebo keď z milióna vyberiete euro, tak to menej zistí aj ten, ktorému ste to euro zobrali a keď jednému zoberiete milión euro. To je proste sofistikovaný postup, ako sa dostať k peniazom. A ľudia tejto krajiny držia, ohnutí sú, plačú, slzy, revú, ale držia. Ja tomu nerozumiem. Normálne tomu žasnem, že to takto je. To nie je len tento zákon. Tu za chvíľku dôjde Zmajkovičová, tu dôjdu, to bude normálne sen, len vôbec to všetko počúvať. Ale hovorím, vy hazardujete. To nehovorím o tom, že vy čo spôsobujete škody, sociologické škody, keď Penta kosí v Leviciach, prosím vás. Penta nekosí v Leviciach, tam kosia tí istí, čo predtým kosili. Lenže tí, čo teraz kosia v Leviciach, musia ísť cez Pentu Bratislavy. A to je to, tá sociologická škoda, to je to, proste tá škoda na vedomí tých ľudí. To aj súvisí s tou pracovnou zdravotnou službou, že znova si na tých úradoch budú hovoriť, vidíš, zase je to tam. To vám nezáleží ani trošku na tom, že to môže mať dopad na tých ľudí, že rezignujú, že tí, čo lepší odídu, že to tu zhnijeme? Veď my tu zhnijeme, prosím vás. Normálne tu zhnijeme. Potom z toho heliportu, z toho River Parku, tí, čo budú môcť odídu a my tu čo budeme robiť, preboha? Budeme sa tu hrať, že máme pracovné zdravotné služby, máme neviem čo všetko, ale prázdne haly, nikto tam nie je? Nikto tam nebude, nikto tam nebude robiť, všetci budeme čakať. Na čo budeme čakať? Kto nás zachráni? Vy nás zachránite? Penta nás zachráni, prosím vás? Ďakujem.